Γιάνις Στρέλνιεκς

O Γιάνις Στρέλνιεκς (λετονικά: Jānis Strēlnieks, 1 Σεπτεμβρίου 1989) είναι Λετονός επαγγελματίας διεθνής καλαθοσφαιριστής. Έχοντας ύψος 1,91 μέτρα, αγωνίζεται ως πόιντ γκαρντ για την ιταλική Σκαφάτι. Από το 2011 αποτελεί βασικό στέλεχος της Εθνικής Λετονίας.

 Σταδιοδρομία 
 Αρχή σταδιοδρομία και πρώτες επιτυχίες 
Ο Στρέλνιεκς ξεκίνησε την επαγγελματική του σταδιοδρομία το 2007, στη λετονική ομάδα Βέντσπιλς, στην οποία παρέμεινε για τέσσερα χρόνια. Τον Νοέμβριο του 2011, ο παίχτης πήρε μεταγραφή στη ρωσική ομάδα Σπάρτακ Αγίας Πετρούπολης, εκεί παρέμεινε για 2 χρόνια με μεγαλύτερη επιτυχία του, την είσοδο στο Final Four του Eurocup Basketball, το 2012.

Τον Αύγουστο του 2013, ο Στρέλνιεκς πήρε μεταγραφή στην ομάδα της Ευρωλίγκα Μπουντιβέλνικ Κιέβου, στην οποία υπέγραψε διετές συμβόλαιο. Η πρώτη του χρονιά εκεί στέφθηκε με επιτυχία κατακτώντας και το πρωτάθλημα Ουκρανίας, ενώ έπαιξε και για πρώτη του φορά στον θεσμό της Ευρωλίγκα. Ωστόσο η πολιτικές αναταραχές της Ουκρανίας εκείνη την περίοδο τον ανάγκασαν να λύσει το συμβόλαιό του. 

 Μπρόζε Μπάμπεργκ 
Το 2014, πήρε μεταγραφή στη γερμανική ομάδα Μπάμπεργκ, όπου αρχικά υπέγραψε μονοετές συμβόλαιο. Τελικά έμεινε εκεί για άλλες τρεις σεζόν, οι οποίες ήταν άκρως επιτυχημένες για τον σύλλογο, ο οποίος είχε καλή παρουσία στην Ευρωλίγκα, ενώ κατάφερε να πανηγυρίσει τρία πρωταθλήματα Γερμανίας, καθώς κι ένα κύπελλο.  

 Ολυμπιακός Πειραιώς 
Στις 20 Ιουνίου του 2017, ο Λετονός υπέγραψε διετές συμβόλαιο συνεργασίας με τον Ολυμπιακός Πειραιώς. Αγωνίστηκε στους ερυθρόλευκους μέχρι το 2019, χωρίς να κατακτήσει κάποιον τίτλο. 

 ΤΣΣΚΑ Μόσχας 
Στις 8 Ιουλίου 2019, ανακοινώθηκε για δυο χρόνια από την ΤΣΣΚΑ Μόσχας. Τη σεζόν 2020-21 στην Ευρωλίγκα, είχε 4.4 πόντους και 1.6 ασίστ μέσο όρο με 41.7% στα τρίποντα σε 14 λεπτά συμμετοχής. Στις 10 Ιουνίου 2021, κατέκτησε για πρώτη φορά την VTB Λίγκα, αφού η ΤΣΣΚΑ Μόσχας κέρδισε στη σειρά των τελικών την Ούνικς Καζάν με 3-0. Στις 11 Ιουνίου, αποτέλεσε παρελθόν από την ρώσικη ομάδα.

 Ζάλγκιρις Κάουνας 
Στις 29 Ιουλίου 2021, ανακοινώθηκε η συμφωνία του με την Ζάλγκιρις Κάουνας μέχρι το καλοκαίρι του 2022. Στις 20 Φεβρουαρίου 2022, κατέκτησε το Κύπελλο Λιθουανίας, νικώντας στον τελικό την Λιετκαμπέλις με σκορ 91-66. Στην Ευρωλίγκα, μέτρησε 6.5 πόντους και 1.8 ασίστ κατά μέσο όρο. Στις 17 Ιουνίου 2022, αποτέλεσε παρελθόν για την λιθουανική ομάδα.

 Α.Ε.Κ 
Στις 10 Αυγούστου 2022, ανακοινώθηκε από την Α.Ε.Κ με μονοετές συμβόλαιο. Στις 15 Μαρτίου 2023 κόντρα στην Γαλατάσαραϊ, ο Στρέλνιεκς τραυματίστηκε, υποβλήθηκε σε μαγνητική τομογραφία και αυτή έδειξε ότι έχει υποστεί ρήξη αχιλλείου τένοντα. έτσι ο αθλητής έχασε το υπόλοιπο της σεζόν 2022-23. Συνολικά, σε 15 παιχνίδια στο Πρωτάθλημα Ελλάδας είχε 8.9 πόντους (67.6% δίποντο, 34.8% τρίποντο, 92/3% βολές) κατά μέσο όρο, ενώ στο BCL μετρούσε 14.1 πόντους (61.9% δίποντο, 49.2% τρίποντο, 87.1% βολές) και 3 ασίστ σε 12 ματς.

 Σκαφάτι 
Στις 25 Οκτωβρίου 2023, υπέγραψε στην ιταλική Σκαφάτι ως το τέλος της σεζόν 2023-24.

 Εθνική Λετονίας 
Το 2007, ο Στρέλνιεκς υπήρξε μέλος της Εθνικής Λετονίας U18, η οποία κέρδισε το χάλκινο μετάλλιο στο Ευρωπαϊκό Πρωτάθλημα της Μαδρίτης.Lithuania 72-74 Latvia FIBA Europe Ο Στρέλνιεκς είναι επίσης βασικό μέλος της Εθνική Λετονίας, με την οποία έχει συμμετάσχει σε τέσσερα συνεχόμενα Ευρωμπάσκετ: 2011, 2013, 2015 και 2017.

 Παραπομπές 

 Εξωτερικοί σύνδεσμοι 

 Jānis Strēlnieks at draftexpress.com
 Jānis Strēlnieks  at easycredit-bbl.de
 Jānis Strēlnieks at euroleague.net
 Jānis Strēlnieks at fiba.com

Κατηγορία:Λετονοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Μπουντιβέλνικ
Κατηγορία:Καλαθοσφαιριστές ΜΚ Βέντσπιλς
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές ΑΕΚ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές λιθουανικών συλλόγων
Κατηγορία:Καλαθοσφαιριστές λετονικών συλλόγων
Κατηγορία:Καλαθοσφαιριστές Ευρωμπάσκετ 2011
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017